|  |  |  |  |  |
| --- | --- | --- | --- | --- |
| Številka: | 43001-282/2020-01 |  | oznaka naročila: | A-81/20 S |
| Datum: | 11.09.2020 |  | MFERAC: | 2431-20-001058/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izdelava projektne dokumentacije IZP in IzN ureditve kolesarske povezave R13 in R14 Krošnjarska pot, na odseku Cerknica - Osilnica** |

**JN005347/2020-B01 - A-81/20; datum objave: 27.08.2020**

**Datum prejema: 11.09.2020   10:25**

**Vprašanje:**

Spoštovani,  
Predmetna razpisna dokumentacija je nekonsistentna, saj sta PN in specifikacija ponudbe povsem neusklajeni. Posledično vam postavljamo sledeča vprašanja:  
1. V PN ni niti z besedo omenjena izdelava IzN (že sam naslov govori le o izdelavi IZP dokumentacije), pod točko 3. v specifikaciji ponudbe, pa je navedeno, da se IzN dokumentacija izdela skladno s PN. Kje je to opisano?  
2. Natančnost geodetskega posnetka in načrta je odvisna od zahtevane faze projektne dokumentacije. Glede na to, da gre za več kot 122 km kolesarskih stez bo ta postavka bistveno vplivala na ponudbeno ceno. Naročnika prosimo, da pojasni, kakšna natančnost geodetskega posnetka je zahtevana na območjih makadamskih poti, obstoječih cest in novih kolesarski poti?  
3. Ali je na obstoječih makadamskih poteh predvidena izdelava IzN ali IZP dokumentacije? Predvidevamo, da bo to IZP dokumentacija, saj bo zaradi spremenjene odvodnje (asfaltna površina namesto makadama) potrebno pridobiti pogoje DRSV.  
4. Glede na to, da PN govori le o izdelavi IZP dokumentacije se sprašujemo zakaj bi bilo potrebo izdelati varnostni načrt, načrt gospodarjenja z gradbenimi odpadki in elaborat za preprečevanje in zmanjševanje emisij delcev z gradbišča. Ti elaborati seveda v specifikaciji niso navedeni.  
5. Naročnika prosimo, da zaradi nejasnosti, za katere potrebujemo pojasnitve, podaljša rok za oddajo ponudb.  
  
Menimo, da predmetna PN predstavlja sramoto za vašo/našo državno institucijo in celotno inženirsko stroko, zato bi bilo dobro, če v bodoče kdo iz DRSI-ja takšne PN prebere preden jih potrdi s podpisom.

**Odgovor:**

1. Naročnik je z Navodili za izdelavo ponudbe določil, da se izdela dokumentacija IZN in IZP, na odsekih, kot je to opisano v Navodilih za izdelavo ponudb.

Geodetski posnetki se izdelajo v natančnosti, ki je primerna za izdelavo dokumentacije nivoja IZP in IZN. Geodetski posnetek se dela za traso, ki jo bo predlagal izvajalec in jo bo potrdil naročnik.

Na obstoječih makadamskih poteh, ki bodo samo označena z vertikalno prometno signalizacijo, se izdela IZN. Na delih, kjer pa se bodo obstoječe makadamske ceste zaradi večjega naklona asfaltirale, pa se izdela IZP.

1. Ker razpis obravnava izdelavo tehnične dokumentacije na nivoju IZP in IZN, izdelava elaboratov, kot je varnostni načrt, načrt gospodarjenja z gradbenimi odpadki in elaborat za preprečevanje in zmanjševanje emisij delcev z gradbišča, ni potrebna.
2. Ponudnikom je bil z razpisom podan običajen rok za postavitev vprašanj. Naročnik ne bo podaljšal roka za oddajo ponudb.